# Blade Runner

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| *Blade Runner* |
| --- |
| Títol | *Blade Runner* |
|  Poster teatralizato d'a cinta, obra de John Alvin. |
| Ficha tecnica |
| Dirección | Ridley Scott |
| Dirección artistica | David Snyder |
| Producción | Michael Deeley Charles Lauzirika (*Final Cut version*) Hampton Fancher Brian Kelly Jerry Perenchio Ivor Powell Run Run Shaw Bud Yorkin |
| Guión | Hampton Fancher David Peoples y Roland Kibbee (basato en a novela *Do Androids Dream of Electric Sheep?*, de Philip K. Dick de 1968). |
| Musica | Vangelis |
| Fotografía | Jordan Cronenweth |
| Montache | Les Healey (*Director's cut*) Terry Rawlings Marsha Nakashima |
| Vestuario | Michael Kaplan Charles Knode Jean Giraud |
| Maquillache | John Chambers Marvin Westmore |
| Efectos especials | William Curtis |
| Actors | Harrison Ford Rutger Hauer Sean Young Edward James Olmos |
| Datos y cifras |
| Anyo | 1982 |
| Estreno | 25 de chunio de 1982  Estaus Unius |
| Chenero(s) | Cine de ciencia-ficción |
| Durada | 117 min. |
| Idioma(s) | Anglés |
| Companyías |
| Productora(s) | The Ladd Company |
| Distribución | Warner Bros. |
| Presupuesto | 28.000.000 de dólars |
| Informacions en bases de datos especializadas: |
|            |

Blade Runner (títol orichinal en anglés, estrenada en Aragón con o suyo títol orichinal) ye una cinta de cine estausunidense de cine de ciencia-ficción de l'anyo 1982, dirichita por Ridley Scott seguntes un guión de Hampton Fancher, David Peoples y Roland Kibbee (basato en a novela *Do Androids Dream of Electric Sheep?*, de Philip K. Dick de 1968), con una dirección de fotografía de Jordan Cronenweth y una banda sonora de Vangelis. Producita por Michael Deeley, Charles Lauzirika, Hampton Fancher, Brian Kelly, Jerry Perenchio, Ivor Powell, Run Run Shaw y Bud Yorkin ta *The Ladd Company*, en o suyo reparto incluye a destacatos actors como Harrison Ford, Rutger Hauer, Sean Young, u Edward James Olmos.

A cinta s'estrenó o 25 de chunio de 1982 en Estaus Unius, convertindo-se en una d'as cintas de culto de cuantas cheneracions. Iste film de ciencia-ficción suposó a consagración d'o suyo director, Ridley Scott, y ha estau influencia y un referent ta creyadors de cine, televisión, novelas y chuegos. *Blade Runner* ha estau fuertement aclamada, mas que mas t'abanzar en o planteyamiento de cuestions que s'han convertiu en fundamentals en iste sieglo XXI, como a globalización, o cambio climatico u a superpoblación.

## Reparto

* Harrison Ford, en o papel de *Rick Deckard*.
* Rutger Hauer, en o papel de *Roy Batty*.
* Sean Young, en o papel de *Rachael*.
* Edward James Olmos, en o papel de *Gaff*.
* Daryl Hannah, en o papel de *Pris*.
* Morgan Paull, en o papel de *Holden*.
* Brion James, en o papel de *Leon Kowalski*.
* M. Emmet Walsh*, en o papel de* Capitán Bryant*.*
* Joe Turkel, en o papel de *Dr. Eldon Tyrell*.
* James Hong, en o papel de *Hannibal Chew*.
* William Sanderson, en o papel de *J. F. Sebastian*.
* Joanna Cassidy, en o papel de *Zhora*.

## Temas d'os que se i charra

### Luengas que desafían l'anglés

En *Blade Runner* se planteya o desafío d'a hechemonía de l'anglés en a ciudat de Los Angeles (California) en l'anyo 2019; en a cinta, i hai residents que charran un mezclallo de luengas europeas y de l'Asia Oriental; actualment, no s'ha plegau a una situación pareixida, encara que s'ha duplicau a cantidat de fablants d'o castellano en ista ciudat entre 1980 y 2010. Os visionarios pronostican que bel día o chinés mandarín será a luenga habitual ta os negocios a ran global.

### Autos voladors

En a cinta de Ridley Scott son celebres as imáchens d'autos voladors, como o que fa servir o protagonista, Rick Deckard, a qui interpreta l'actor Harrison Ford.

### Reconoixencia de l'iris

Os autos voladors son encara una fantasía, pero no l'escaneyo de l'iris, que en *Blade Runner* s'emplega ta a reconoixencia d'os ditos "replicants". Hue o sistema de reconoixencia de l'iris s'emplega en aeropuertos y puntos de control de mugas.

### Intelichencia artificial

En relación con os abances en intelichencia artificial, os "replicants" de *Blade Runner* pareixen sers humans sinteticos, y no robots, pero no tienen un comportamiento emocional normal; no s'han creyau encara maquinas que combinen o comportamiento d'as personas, o lenguache y a mecanica d'o cuerpo humano.

### A colonización d'atras planetas

*Blade Runner* imachinó un mundo en que a mayoría d'os sers humans heba fuyiu a colonias difuera d'a Tierra, mas placientes ta vivir, colonias que yeran chestionadas por empresas privadas.

### A moralidat d'os robots

A cinta planteya tamién una cuestión moral, constando en a ciencia-ficción: as consecuencias de creyar vida intelichent a semellanza d'os sers humans. "A cuestión que planteya a cinta ye si hemos d'atribuyir l'estatus de personas a las maquinas". *Blade Runner* fa servir a metafora d'a tecnolochía ta explicar porqué a sociedat decide que bels grupos de personas son acceptables y d'atros no.

## Se veiga tamién

* Cine en 1982.
* Cintas de 1982.

## Referencias

## Vinclos externos

* Se veigan as imáchens de Commons sobre **Blade Runner**.

* (en) Pachina web oficial de *Blade Runner*.
* (en) *Blade Runner* en IMDb.
* (en) *Blade Runner* en AllRovi.
* (en) *Blade Runner* en Turner Classic Movies.
* (en) *Blade Runner* en Rotten Tomatoes.
* (en) *Blade Runner* en Metacritic.
* (en) *Blade Runner* en Box Office Mojo.